Muise wen toe die prys vir beste fotoŉ Foto van twee muise, wat op ŉ moltreinplatform in Londen oor ŉ stukkie kos baklei, is sopas as die Natuurfoto van die Jaar aangewys. “Station squabble” deur Sam Rowley, Verenigde Koninkryk Sam Rowley se foto was ŉ finalis saam met verskeie ander indrukwekkende foto’s van onder andere ysbere, flaminke, ŉ takbok, bruinbeer en luiperds. Rowley se foto, “Station Squabble” is uiteindelik as die wenner aangewys in LUMIX se People’s Choice-toekenning op die Natural History Museum se webwerf. Rowley moes plat op sy maag op die moltreinplatform gaan lê om vir die muise te wag. Die “bakleiery” oor stukkies kos wat pendelaars laat val het, het ŉ breukdeel van ŉ sekonde geduur voor een van hulle met die krummel weggehardloop het. Altesaam 25 foto’s is op ŉ kortlys geplaas uit 48 000 inskrywings (uit 100 lande) en die publiek se gunstelingfoto is Woensdag as die wenner aangewys. “Ek is baie dankbaar om dié toekenning te ontvang,” het Sam gesê. “Dit was nog altyd my droom om op een of ander manier in dié kompetisie sukses te behaal. Ek hoop [die foto] wys mense die onverwagse drama wat in bekende stedelike omgewings gesien kan word.” Klik hier om meer te lees oor Sam se uitdagings om die foto te neem. Sam se foto en van die ander inskrywings is tot 31 Mei 2020 te sien by die Wildlife Photographer of the Year-uitstalling by die Natural History Museum in South Kensington. Vier ander foto’s het ook eervolle vermelding ontvang: Losing the Fight deur Aaron Gekoski Matching Outfits deur Michel Zoghzoghi The Surrogate Mother deur Martin Buzora Spot the Reindeer deur Francis De Andrés Hier is nog ŉ paar finaliste: “A suitable gift” deur Marco Valentini, Italië “Winter’s tale” deur Valeriy Maleev, Rusland “Inquisitive” deur Audun Rikardsen, Noorweë